 เมื่อพูดถึงขนมที่ชื่อว่า   Shibuya HoneyToast  คงไม่มีใครไม่รู้จักนะครับในเวลานี้  
นอกจากนั้นเมื่อพูดถึง  Shibuya HoneyToast ก็ต้องนึกถึงร้าน After You ครับ  
เพราะเรียกได้ว่าเป็น Signature ของร้านนี้เลยครับ  
เป็นสูตรของทางร้านและขึ้นชื่อมากในปัจจุบันนี้ 

  สำหรับราคานั้นขนาดเล็กอยู่ที่ประมาณ125หรือ135บาท    
(ไม่ค่อยมั่นใจครับ)   แต่ถ้าเป็นขนาดใหญ่นั้นราคา  165 บาทครับ  
ซึ่งเมนูนี้มันคือขนมปังปอนด์ที่นำไปทอดหรืออบสักอย่างนี่แหละครับ
ด้านบนจะกรอบๆครับ เสริฟ์พร้อมไศกรีม  2  ลูก  และสามารถราดน้ำผึ้งได้ด้วยตัวเองครับ 
ใครที่ชอบทานหวานมากก็ราดน้ำผึ้งเยอะๆหน่อยครับ  ส่วนใครที่ไม่ชอบทานหวานมากก็ราดพอประมาณครับ 
ผมขอแนะนำให้ราดนะครับ  เพราะอร่อยมากจริงๆ รสชาติจะเข้ากันและอร่อยมากกว่าที่จะไม่ราด   
ซึ่งนอกจากนี้ลูกค้ายังสามารถเลือกทอปปิ้งเพิ่มด้วยนะครับ  
อย่างลูกค้าท่านได้ชอบทานกล้วยก็สั่งกล้วยเพิ่มได้ครับ  และสามารถเลือกรสชาติไอศกรีมได้ตามใจครับ

      ปกติแล้วผมไปกี่ครั้งๆก็จะต้องทานเมนูนี้  แต่วันนี้ผมอยากลองเปลี่ยนบ้างครับเลยสั่ง  Cheddar Cheese Toast มาลองครับ 
มันจะเต็มอิ่มไปด้วยชีสครับ  อร่อยดีครับ อีกอย่างเมนูนี้พึ่งออกมาใหม่เมื่อช่วงต้นปีนี้เองครับ 
เอาใจคนรักชีสสุดๆครับ  ใครที่ยังไม่ได้ลองเมนูใหม่นี้  
ผมว่าต้องไปลองด่วนนะครับ  อร่อยมากจริงๆครับ


      ส่วนน้ำวันนี้ผมสั่งเป็น  Strawberry Limeade  ถือว่าใช้ได้ครับแต่ผมว่ามันเปรี้ยวเกินไป 
ไม่ค่อยชอบทานเปรี้ยวครับเลยไม่ค่อยถูกใจ

     
     สำหรับเรื่องการรอเมนูต่างๆนั้นอาจจะต้องใช้เวลานิดหนึ่งนะครับ  เพราะลูกค้าเยอะและทางร้านได้ทำสดๆใหม่ๆให้ทานครับ  
 ทำให้ต้องรออยู่สักหน่อยครับ   ส่วนเรื่องราคาอยู่ในระดับที่พอใช้นะครับ  บางอย่างผมว่าแพงไป  แต่พอดีรสชาติอร่อยมากแบบนี้ต้องให้อภัยและยอมจ่ายครับ

        
      สำหรับร้าน  After you นั้นมีอยู่  3 สาขานะครับเท่าที่ผมรู้  คือ  ทองหล่อ , สยามพารากอน และ อารีย์ครับ  
ซึ่งร้านนั้นค่อนข้างเล็กทุกสาขาเลยครับ  ทำให้ต้องมีการรอคิวตลอดไม่ว่าเวลาใดๆ  ขนาดผมไปตอน3ทุ่มแล้ว  ยังต้องรอคิวเลยครับ  
ด้วยความที่เป็นร้านที่นิยมมากและร้านที่มีขนาดเล็กเกิน  ไม่สอดคล้องกับปริมาณลูกค้าสักเท่าไร  ผมจึงหักดาวเรื่องร้านนี้แหละครับ  เพราะไปกี่ทีก็ต้องรอคิว 
 บางครั้งก็นานจนรอไม่ไหวเหมือนกันครับ  สำหรับสาขาทองหล่อนี้  ตอนแรกๆยังมีเพียงภายในร้านซึ่งนั่งได้เพียงไม่กี่โต๊ะ  
แต่ทางร้านได้ขยายส่วนด้านนอกมีโต๊ะเพิ่มอีกประมาณ  4  โต๊ะครับ 
 ทำให้รอคิวน้อยลง  ส่วนการแต่งร้านก็น่ารักดีครับ  สบายๆ  ผมชอบโลโก้ของร้านครับ  ดูน่ารักและจำได้จำใจดีครับ 
ส่วนเรื่องที่จอดรถสาขานี้ก็จอดภายใน J avenue 
เลยครับซึ่งบริเวณฝั่งร้านก็สามารถจอดได้หรือถ้าหากเต็มก็สามารถจอดบนตึกใหญ่ได้ครับแต่อาจจะต้องเดินเยอะนิดหนึ่งนะครับ  
ส่วนเรื่องพนักงานก็ต้อนรับดีครับ  ไม่มีปัญหาใดๆ ดังนั้นผมขอตัด  1 ดาวเพราะความเล็กของร้านครับ

      